السلام عليكم
كأنو الشباب أخدين موضوع الحب بجدية شوي
ومحملينو أكتر مابيستاهل
أنا بشوف انو هوي مجرد شعور من هالمشاعر يلي بيحسها الانسان وبتكون مؤقته يعني متل الخوف والجوع والحزن والفرح
بيحس بارتياح اتجاه شخص معين وبعدين هدا الاحساس بيقل بالتدريج
عشان هيك أنا طرحت مثل لنيزار قباني
يعني المرأة الوحيدة يلي صرح انو حبها عنجد هي مرتو
والسبب لأنو الحب بيزيد عالمعاملة الحسنة والمعاشرة ولما كل واحد بيكمل التاني وبيصيرو روح بجسدين
وطبعا هادا الشي ماممكن يصير بين واحد وحدة بيشوفو بعضون بالسرقة بالاسبوع مرة أو يمكن بالشهر مرة
أنا بحياتي شفت قصص حب وتضحية رائعة من أقاربي وأهلي يلي بعرفون
عم شوف كيف لما بنكون قاعدين أنا ورفيقتي بالمحاضرة وهي عم تتطلع عالساعة كل شوي ولما بسألها شوفي بتقلي لازم زوجي يكون هلق بالبيت وانا مشتاقتلو كتير
هادا الحب يلي خرج الواحد يحكي عنو مو هي المشاعر المؤقته يلي بتتكون نتيجة حاجة وجود شخص الى جانبنا وبس يخلص هادا الشعور بيصير هادا الشخص متلو متل غيرو
هادا رأي وان شاء الله ما يزعلو الشباب